સાબરકાંઠા જિલ્લા પંચાયતની ખાસ સામાન્ય સભામાં ડી.ડી.ઓ. અને ડેપ્યુટી ડી.ડી.ઓ. સહિતના અધિકારીઓ ગેરહાજર રહેતા શાસક પક્ષના સભ્યોએ નારાજગી દર્શાવી રજૂ કરેલા હિસાબો નામંજૂર કરી જિલ્લા વિકાસ અધિકારીની કામગીરી સામે નારાજગી દર્શાવી ડી.ડી.ઓ.ને સરકારમાં પરત મોકલવા માટેનો સર્વાનુમતે ઠરાવ કરવાની માગણી કરી હતી. જોકે જિલ્લા પંચાયત પ્રમુખે ૨૨મી નવેમ્બરના રોજ સામાન્ય સભા બોલાવવામાં આવશે તેવી હૈયાધારણા આપી હતી. વિપક્ષના નેતાએ પણ ખાસ સામાન્ય સભામાં પ્રશ્નોત્તરીનો ઉલ્લેખ ન હોવા સામે નારાજગી દર્શાવી સભા ફારસ હોવાનો આક્ષેપ કર્યો હતો.